Document ID: /fineweb-2-swissfilter-quality_10-filterrobots/filtered/02038.jsonl.gz/1789

Il Cussegl federal ha defendì questa strategia cun il fatg ch'ins stoppia quintar che las capacitads dals ospitals vegnian al limit. Radund 3'000 persunas èn dapi l'entschatta da la crisa vegnidas ospitalisadas. Actualmain sa chattian radund 400 pazients sin staziuns intensivas. Quellas partiziuns han da far ils mauns plains cun quels cas. Ch'auters secturs vegnian perquai bloccads, hajan ins stuì prender en cumpra, ha ditg il minister da sanadad Alain Berset.
Schluccar las mesiras fin la fin dal mais
A partir da la fin d'avrigl, duain las mesiras da corona plaunsieu vegnir schluccadas. Berset ha fatg allusiun ch'er ils ospitals dastgan sperar sin ina schluccada. Fin questa gievgia vul il Cussegl federal decider cun tge schluccadas ch'ils ospitals pon quintar.
Ord l'archiv:
Betg be ils ospitals, ma er ils medis da chasa han da cumbatter cun pli pauca lavur. Er els han per part stuì annunziar lavur curta.